Rikunarita-ORG/Wikinium huggingface dataset:
# Ich Troje

(2025)
**Ich Troje** on Poola ansambel, mille 1996. aastal asutasid Michał Wiśniewski ja Jacek Łągwa. Ansambel esindas Poolat 2003. aasta Eurovisiooni lauluvõistlusel lauluga "Keine Grenzen-Żadnych granic" ning 2006. aastal koos Real McCoyiga lauluga "Follow My Heart".
# Linus Torvalds

| Linus Torvalds |
| --- |
|  |
| Sünniaeg |
28. detsember 1969 (56-aastane) Helsingi |
| Amet |
programmeerija, blogija, informaatik |
| Autasud |
Helsingi Ülikooli audoktor, Interneti kuulsuste hall |
| Koduleht |
 |
| [muuda Wikidatas] |

**Linus Benedict Torvalds** (sündinud 28. detsembril 1969 Helsingis) on Soome-Ameerika tarkvaraarendaja, peamiselt tuntud operatsioonisüsteemi tuuma Linux autorina.

## Elulugu

Torvalds sündis Helsingis 28. detsembril 1969. Tema vanemad on Nils ja Anna Torvalds. Oma eesnime sai ta Linus Paulingi järgi. Tema isapoolne vanaisa oli soomerootsi luuletaja ja ajakirjanik Ole Torvalds.

Ta õppis alates 1988. aastast Helsingi ülikoolis.

## Linux

1991 hakkas Torvalds hobi korras välja töötama tuuma Linux.
Inspireerituna õppesüsteemist Minix, mille töötas välja Andrew Tanenbaum, püüdis ta kirjutada UNIX-i operatsioonisüsteemi, mis töötaks tema kodusel personaalarvutil. Torvalds töötas Linuxi tuuma esialgse variandi välja põhiliselt vabast ajast ja isiklike seadmete abil. Linuxi tuum koos paljude teiste poolt välja töötatud tarkvaraga (põhiliselt GNU süsteem) moodustab niinimetatud Linuxi distributsiooni. Paljud nimetavad seda kombinatsiooni lihtsalt *Linux* (mis on eksitav) või *GNU/Linux*.

Praegu tegutseb ta Linuxi projekti koordinaatorina.

## Teoseid

* Linus Torvalds. "Mis on häkkerile sisemiseks tõukejõuks, ehk "Linuse seadus"." // Pekka Himanen. "Häkkerieetika ja informatsiooniajastu vaim." Inglise keelest tõlkinud Kalle Kurg. Tallinn, Kunst 2003. ISBN 9949407001

## Vaata ka

* Linuse seadus
* Tanenbaumi ja Torvaldsi debatt
* Tux

## Välislingid

* Dokumentaalfilm "Revolution OS"
* The Code: Story of Linux documentary (Multilingual)